Ǹtə́tə̄g wakɔ́bɔ nâ: “Ebibigan é nə̄ á ńdzɔ́ŋ, emgbə́m é nə̄ á zēn !” 14Anə́ évīn ḿbɛ́ yákilan á mvāān dzīē, éyə ǹtə́tə̄g wányían nálā ênɔ̌ŋ dzíé. 15Ǹtə́tə̄g ó fyáŋán du wɔ́ ésōā bídí, ngul yǎ ákə ai wɔ́ tē ânyu təge ai dzɔ̌. 16Ǹtə́tə̄g wâtsog nâ ó bələ́ fəg abuí ó lodo bod zamgbál yā báyalan ai fəg. 17É mod ǎ nyaban ézā étɔm a nə anə́ mod yǎ ā yén mvú é lodo, ńdɔ ǎ bi dzɔ á mə̄Iɔ́. 18Anə́ mod yǎ ā sɔg ákūd, a woaga mâg mə́ ndóan, məkɔ̌ŋ bílâ ai awú; 19éyə̄ é mod ǎ dug mǎnyāŋ á nə̄ nāIá, hədá, á mvús, nyé nâ: "Mə hə́ bɔ fyanga !" 20Ai ńdzə̄mān ndzaag, ndóan e dímí; mod miǹsɔ̌s á dzə̄mán fə, adzó mááŋ[5]. 21Anə́ mâg mávə́ ndúgudu, anə́ é ndzaag báfudi á ndóan yayóŋ, éyə mod bitɔm ǎ ladan bitɔm nálā. 22Bibúg bí ḿbúg mədzó bí nə bitun bí tsíd yā byásigi a kəIə kwí á miǹya étēde.